open-index/open-wikipedia-markdown huggingface dataset:
Membranoosse kofaktori proteiin

**Membranoosse kofaktori proteiin** ehk **MCP** ehk **[[CD (klassifikatsioon)|CD]]46** on looduslikult tuumaga rakkude ekspresseeritav valk, mis toimib retseptorina.

Selle molekuli täpsed funktsioonid pole selged. 

Seda ekspresseeritakse lootepõiekese vastavates rakkudes, spermatosoidides, mitut tüüpi vähirakkudes
 ja T-rakkudes. 

Kesknärvisüsteemis ekspresseerivad CD46 soonpõimiku epiteelirakud, *cerebral endothelium*, ependüümirakud jmt. 

Arvatakse, et sarnaselt CD150ga, mis seondub loodusliku leetriviiruse valkudega, seondub see retseptor Edmonstoni viirustüve vaktsiini valkudega (nakatunud CD46+ rakud toodavad viiruseosakesi) 
  
CD46 on retseptoriks bakteriliigile *[[Streptococcus pyogenes]]* ja patogeensetele *[[Neisseria]]* bakteritele. 

## Viited

## Kirjandus
* AKIKO HIRANO, ZIPING YANG, YUKO KATAYAMA, JENNIFER KORTE-SARFATY, ja TIMOTHY C. WONG, Human CD46 Enhances Nitric Oxide Production in Mouse Macrophages in Response to Measles Virus Infection in the Presence of Gamma Interferon: Dependence on the CD46 Cytoplasmic Domains, JOURNAL OF VIROLOGY, June 1999, lk 4776–4785, 73. väljaanne, nr 6, veebiversioon (vaadatud 3.03.2015)(*inglise keeles*)
* Stephen McQuaid ja Sara Louise Cosby, An Immunohistochemical Study of the Distribution of the Measles Virus Receptors, CD46 and SLAM, in Normal Human Tissues and Subacute Sclerosing Panencephalitis, Lab Invest 2002, 82:403–409, veebiversioon (vaadatud 3.03.2015)(*inglise keeles*)
* Shannon K. Alford, Gregory D. Longmore, [...], ja Claudia Kemper, CD46-induced Immunomodulatory CD4+ T-cells Express The Adhesion Molecule And Chemokine Receptor Pattern of Intestinal T-cells, J Immunol. 15. august 2008; 181(4): 2544–2555. PMCID: PMC2597161, NIHMSID: NIHMS76597, veebiversioon (vaadatud 3.03.2015)(*inglise keeles*)
ÜRO Inimõiguste Nõukogu

**Ühinenud Rahvaste Organisatsiooni Inimõiguste Nõukogu** (inglise keeles *United Nations Human Rights Council*, lühend **UNHRC**) on ÜRO süsteemi valitsustevaheline organ, mille 47 liikmesriigi vastutusalas on inimõiguste edendamine ja kaitsmine kogu maailmas.

ÜRO Inimõiguste Nõukogu on ÜRO Peaassamblee allorgan, ÜRO Inimõiguste Komisjoni järglane. ÜRO Inimõiguste Nõukogu moodustati ÜRO 2006. aasta 15. märtsi otsusega A/RES/60/251.

ÜRO Inimõiguste Nõukogu 47 liiget valitakse ametisse ÜRO Peaassamblee poolt.

## Praegused liikmed

## Endised liikmed

## Eesistujad
* Luis Alfonso de Alba (Mehhiko) – 19. juuni 2006 – 18. juuni 2007
* Doru Romulus Costea (Rumeenia) – 19. juuni 2007 – 18. juuni 2008
* Martin Ihoeghian Uhomoibhi (Nigeeria) – 19. juuni 2008 – 18. juuni 2009
* Alex Van Meeuwen (Belgia) – 19. juuni 2009 – 18. juuni 2010
* Sihasak Phuangketkeow (Tai) – 19. juuni 2010 – 18. juuni 2011
* Laura Dupuy Lasserre (Uruguay) – 19. juuni 2011 – 9. detsember 2012
* Remigiusz Henczel (Poola) – 10. detsember 2012 – 31. detsember 2013
* Baudelaire Ndong Ella (Gabon) – 1. jaanuar 2014 – 31. detsember 2014
* Joachim Rücker (Saksamaa) – 1. jaanuar 2015 – 31. detsember 2015
* Choi Kyong-lim (Lõuna-Korea) – 1. jaanuar 2016 – 31. detsember 2016
* Joaquín Alexander Maza Martelli (El Salvador) – 1. jaanuar 2017 – 31. detsember 2017
* Vojislav Šuc (Sloveenia) – 1. jaanuar 2018 – 31. detsember 2018
* Coly Seck (Senegal) – 1. jaanuar 2019 – 31. detsember 2019
* Elisabeth Tichy-Fisslberger (Austria) – 1. jaanuar 2020 – 31. detsember 2020
* Nazahat Shameen Khan (Fidži) – 1. jaanuar 2021 – 31. detsember 2021
* Federico Villegas (Argentina) – 1. jaanuar 2022 – 31. detsember 2022
* Václav Bálek (Tšehhi) – 1. jaanuar 2023 – 31. detsember 2023
* Omar Zniber (Maroko) – 1. jaanuar 2024 – 31. detsember 2024
* Jürg Lauber (Šveits) – 1. jaanuar 2025 – 31. detsember 2025
* Sidharto Reza Suryodipuro (Indoneesia) – alates 1. jaanuar 2026

## Viited

## Välislingid

* ÜRO Inimõiguste Nõukogu – veebisait
* International Service for Human Rights A Geneva-based, international NGO providing analysis and reporting on developments at the Human Rights Council
* UN Watch A NGO based in Geneva monitoring the work of the Human Rights Council
* UN Human Rights Council legal news and resources
MCP

**MCP** on lühend, mis võib tähendada: 
***[[membranoosse kofaktori proteiin]]**
***[[Molycorp]]** (börsisümbol)
Dan Flavin

**Dan Flavin** (1. aprill 1933 – 29. november 1996) oli Ameerika Ühendriikide kunstnik, minimalist.

Ta oli üks esimesi, kes hakkas kunstis kasutama valgusinstallatsioone (alates aastast 1961).
Valimisringkond nr 9

**Valimisringkond nr 9** on Riigikogu valimiste ringkond, mis hõlmab Jõgeva maakonna ja Tartu maakonna.

## [[2015. aasta Riigikogu valimised]]
Ringkonnas oli saadaval 8 mandaati. Hääleõiguslikke valijaid oli 66 106, neist käis valimas 41 182 ehk 62,3%. E-hääli anti 11 823.

Isikumandaadi sai Urmas Kruuse (RE; 5960 häält). Ringkonnamandaadi said Marika Tuus-Laul (KE), Tanel Talve (SDE), Igor Gräzin (RE) ja Aivar Kokk (IRL). Selles ringkonnas kandideerinutest said kompensatsioonimandaadi Raivo Põldaru (EKRE), Jaak Aaviksoo (IRL) ja Terje Trei (RE). 

## [[2019. aasta Riigikogu valimised]]
Ringkonnas oli saadaval 7 mandaati.

Isikumandaati ei saanud keegi. Ringkonnamandaadi said Urmas Kruuse (RE) 5398 häälega, Peeter Ernits (EKRE) 3846 häälega, Marika Tuus-Laul (KE) 2095 häälega ja Valdo Randpere (RE) 2079 häälega. Kompensatsioonimandaadi said Kert Kingo (EKRE) 1082 häälega ja Aivar Kokk (IE) 2536 häälega.

## [[2023. aasta Riigikogu valimised]]
Ringkonnas oli saadaval 7 mandaati.

## Viited
MTÜ Eesti Naabrivalve

**MTÜ Eesti Naabrivalve** on 5. mail 2000 kodanikualgatuse korras asutatud naabrivalvet edendav ühing, mille eesmärk on tõsta elanike turvalisust kodudes ja nende lähemas ümbruskonnas elanike endi aktiivse tegutsemise tulemusel.

Eesmärgi saavutamiseks aitab ühing kaasa elukeskkonna turvalisusega tegelevate mittetulundusühingute ja liikumiste tekkele ning nende tegevusele, tutvustab kogukonna turvalisuse põhimõtteid, annab välja trükiseid ja korraldab koolitusi ning arendab koostööd riigi- ja kohalike omavalitsuste, politsei ning teiste asutustega.

Ühing on elukeskkonna turvalisusega tegelevaid mittetulundusühinguid ja isikuid ühendav organisatsioon, mis jagab oma liikmetele elukeskkonna turvalisuse alast teavet ja koolitust ning on oma liikmete esindajaks koostööpartnerite leidmisel ja nendega koostöö arendamisel.

Ühingu missioon on tagada igaühe kodu ja naabruskonna turvalisus.

## Ühingu eesmärgid
# Algatada ja toetada projekte, mille eesmärk on turvaline elukeskkond.
# Edendada ja propageerida kodanikualgatusel põhinevat kogukonna turvalisuse alast tegevust ning tagada sellekohase teabematerjali kättesaadavus.
# Olla elukeskkonna turvalisuse valdkonnas elanikkonna huvide esindajaks ja koostööpartneriks avalikule ja erasektorile ning mittetulunduslikele ühendustele.
# Sõlmida koostöölepingud teiste elukeskkonna turvalisust suurendavate organisatsioonidega (turva-, luku-, uste-, akna-, kindlustusfirmadega jne), luues oma liikmeskonnale soodsamaid võimalusi turvalisusteenuste saamiseks.
Kulundpea Records

**Kulundpea Records** on Eesti plaadifirma, mis tegeleb rokkansamblite plaatide väljaandmisega. 

Bändid, kelle plaate on toodetud:
*Agent M
*...

## Välislingid
*Ettevõtte koduleht (oli kättesaamatu märts 2015)
Aoshima (Ehime)

**Aoshima** on Jaapanile kuuluv saar Ehime prefektuuris Ōzu linna territooriumil. Kuulus Nagahama linna alla kuni 2005. aastani, mil Nagahama liideti Ōzuga. Saar on tuntud kassirohkuse poolest.

## Viited
Mõnuvere jõgi

**Mõnuvere jõgi** (ka *Are jõgi*) on jõgi Pärnu maakonnas. 

Jõe pikkus on 29,1 km ja selle valgla suurus  on 127,9 km².

Are jõgi suubub Sauga jõkke 24 km kaugusel tolle suudmest. Jõel asub Pärivere paisjärv. Are jõkke suubuvad Marjassaare kraav, Kõressoo oja ja Saki jõgi.

## Viited
Mark (eesnimi)

**Mark** on ladina päritolu mehenimi. Nime on pandud ka eestlastele.

2019. aasta 1. jaanuari seisuga oli Eestis eesnimi Mark 1899 mehel. Mark oli levikult 92. mehenimi. Mark oli keskmiselt 19 aasta vanune (mediaanvanus oli 16). Kõige populaarsem oli eesnimi Mark vanuserühmas 0–4, kus neid oli 10 000 elaniku kohta 41,84.

2021. aasta 1. jaanuari seisuga oli Eestis eesnimi Mark 2053 mehel. Mark oli populaarsuselt 83. mehenimi.

## Nime kandjaid
*Mark Lajal, eesti tennisist
*Mark Levin, venekeelne Eesti ajakirjanik
*Mark Raidpere, eesti foto- ja videokunstnik, fotograaf
*Mark Soosaar, filmilavastaja ja poliitik
*Mark Švets, eesti jalgpallur
*...
*Mark Kitajev, Eesti DJ

## Vaata ka
*Mark (perekonnanimi)

## Viited
I'd Do Anything for Love (But I Won't Do That)

"**I'd Do Anything for Love (But I Won't Do That)**" on Jim Steinmani kirjutatud ja komponeeritud ning Meat Loafi ja Lorraine Crosby esitatud laul. Laul avaldati 1993 plaadi "Bat Out of Hell II: Back Into Hell" esimese singlina. 

Lauluga "I'd Do Anything for Love (But I Won't Do That)" teenis Loaf parima soolorokklaulja Grammy. See laul oli 28 riigis singlite, sh Billboard Hot 100, edetabelite esilugu. Laulu muusikavideo lavastas Michael Bay. 

## Välislingid
* I'd Do Anything for Love (But I Won't Do That) YouTube'i video
Anneliis Simm

**Anneliis Simm** (10. jaanuar 1920 Tartu – 12. jaanuar 2013 Toronto, Kanada) oli eesti filmindustegelane.

Anneliis Simm oli Ants Simmi ja Linda Simmi tütar.

1969. aastast töötas Anneliis Simm Eesti Televisioonis, kus oli Eesti Telefilmi tootmisjuht ja filmidirektor.

Anneliis Simmi urn on maetud Simmi talu kalmistule.

## Välislingid
* Internet Movie Database: Anneliis Simm
* Eesti filmi andmebaas: Anneliis Simm
* Vestlus kohtumisest estdocsil Eesti Telefilmi ja Tallinnfilmi aegse filmidirektori Anneliis Simmiga
* Eesti rahvusbibliograafia: otsing Anneliis Simm
Mihkel Salong

**Mihkel Salong** (17. juuli 1877 Vanemi talu, Koimla küla, Lümanda vald – 21. aprill 1946) oli eesti klaverimeister.

Noore mehena ehitas merepaate. Hiljem elas Tallinnas, 1903 siirdus Peterburi, kus õppis kuulsate klaverimeistrite käe all uut ametit. 1906 avas Peterburis oma töökoja. Tema kvaliteetsed, heakõlalised ja suhteliselt odavad klaverid olid suurlinnas minev kaup. 1918 oli sunnitud Oktoobrirevolutsiooni järgse kaose eest kogu tööstuse sisseseadet ja muud varandust maha jättes Eestisse põgenema. Naise ja kaksikutest laste Karli ja Rosaliega saabus ta Kuressaarde ja pidi otsast alustama.
1922 sisustas Mihkel Salong klaveritöökoja Väike-Sadama 4 majas, 1936 ostis ta avarama maja (Tolli 3). Seal jätkus klaverite tegemine kuni 1941. aasta natsionaliseerimiseni.

Mihkel Salong on maetud Kudjape kalmistule.

## Viited
Gohar Markosjan-Käsper

**Gohar Markosjan-Käsper** (armeenia keeles Գոհար Մարկոսյան-Կասպեր; 14. juuli 1949 Jerevan – 10. september 2015 Barcelona) oli Tallinnas elanud vene keeles kirjutanud Armeenia kirjanik. 

Tema isa oli ooperilaulja ning ema balletitantsija. Aastal 1990 abiellus ta eesti kirjaniku ja tõlkija Kalle Käsperiga ja kolis 1991. aastal Eestisse. Hariduselt oli Markosjan-Käsper arst ja meditsiiniteaduste kandidaat, kuid Eestisse asumise järel pühendus ta täielikult kirjandusele. Ta kirjutas vene keeles.

Markosjan-Käsperi tuntuim teos on romaan "Penelope", mis on tõlgitud ka prantsuse, saksa, hollandi, hispaania ja itaalia keelde. Ta oli Eesti Kirjanike Liidu liige.

## Teosed
**Nõelraviarst annab nõu: punktimassaaž kõigile* (1996)
**Пенелопа* (2001; Penelope)
**Елена* (2000; eesti keeles "Helena" 2003)
**Кариатиды* (2005; Karüatiidid)
**Пенелопа пускается в путь* (2007)
**В Микенах, златом обильных* (2009, eesti keeles "Kullarohkes Mükeenes" 2017)
**Memento mori* (2012, eesti keeles 2013)
**Lumi rohul: valitud luulet aastatest 1972–1990* (vene keelest tõlkinud [ja koostanud] Kalle Käsper; EKSA 2021)

## Tunnustus

* 2005 Eesti Kultuurkapitali kirjanduse sihtkapitali aastapreemia (venekeelse autori kirjandusauhind: "Karüatiidid")
* 2012 Eesti Kultuurkapitali kirjanduse sihtkapitali aastapreemia (venekeelse autori kirjandusauhind: „Memento mori“)

## Viited

## Välislingid
*Gohar Morkosjan-Kasper: "Penelope, die Listenreiche". Eine literarische Verneigung vor Joyce und Homer
*http://magazines.russ.ru/zvezda/2003/8/goar-pr.html
*http://www.ekl.ee/liikmed.html 
*http://www.bibliomonde.net/pages/fiche-auteur.php3?id_auteur=2065 |Gohar Marcossian 
*http://www.dradio.de/dlf/sendungen/buechermarkt/165476/ 
*http://www.ekspress.ee/viewdoc/C8F1B66C2D6F2D10C225701300316B0C |ELU ÜHES PÄEVAS: Gohar Markosjan-Käsper 
*http://rus.postimees.ee/030806/glavnaja/kultura/3198.php | Прозрачные слова Гоар Маркосян-Кяспер |  
*http://www.dradio.de/dlf/sendungen/buechermarkt/165476/ 
*http://www.ekspress.ee/viewdoc/C8F1B66C2D6F2D10C225701300316B0C 
*Игорь Котюх Прозрачные слова Гоар Маркосян-Кяспер. Postimees 
* http://www.markosjan-kasper.com
Chetumal

**Chetumal** on linn Mehhikos, Quintana Roo osariigi pealinn ja Othón P. Blanco valla halduskeskus.

Linn asub Yucatani poolsaarel Chetumali lahe kaldal Belize'i piiri ääres.

Chetumal on nime saanud maiade linna Chactemali järgi (mida nimetati ka Chetumaliks), mis asus tänapäeva linna lähedal. Chetumal asutati 1898. aastal kaubasadamana Payo Obispo nime all. Praeguse nime sai linn 1936. aastal.

Chetumal oli väike linn 1960. aastateni, mil valmisid ühendusteed ülejäänud Mehhikoga. Järgnenud immigratsioon kasvatas linna elanike arvu mitu korda.

1955 ja 2007 tabasid linna troopilised orkaanid (vastavalt Janet ja Dean), mis põhjustasid suuri purustusi.

Linnas asub Kaunite Kunstide Kultuurikeskus, Maia Kultuuri muuseum ja loomaaed.

Majanduses annab tooni kaubavahetus Belize'iga.


Along Boulevard de Bahia - Chetumal - Quintana Roo - Mexico.jpg|Boulevard de Bahia
Chetumal-2.JPG|Maia kultuuri muuseum


## Viited

## Välislingid
Aav

**Aav** on eesti perekonnanimi.

2017. aasta 1. jaanuari seisuga oli Eestis perekonnanimi Aav 80 mehel ja 84 naisel. Perekonnanimede levikult oli Aav meeste puhul 1107. ja naiste puhul 1183. kohal.
Nimi on levinuim Saare maakonnas, kus seda esineb 10 000 elaniku kohta 11,16.

2023. aasta 1. jaanuari seisuga oli Eestis perekonnanimi Aav 77 mehel ja 85 naisel. Perekonnanimede levikult oli Aav meeste puhul 1177. ja naiste puhul 1172. kohal.

## Nime kandjaid
*Aleksei Aav, eesti sordiaretaja
*Enriko Aav, Eesti riigiametnik
*Evald Aav, eesti näitleja
*Herman Aav, eesti õigeusu vaimulik
*Irja Aav, eesti näitleja
*Jana Aav, eesti meditsiiniõde
*Lauri Aav, eesti koorijuht ja muusikaprodutsent
*Maie Aav, eesti vallaametnik
*Rando Aav, eesti ajakirjanik
*Tõnu Aav, eesti näitleja

## Viited
S. R. Ranganathan

**Shiyali Ramamrita Ranganathan** (9. august 1892 – 27. september 1972)  oli India matemaatik ja raamatukoguhoidja.
 
Ta töötas välja viis raamatukogunduse seadust ning vähetuntud, aga mõjuka koolonliigituse. Teda peetakse India raamatukogunduse isaks. Ta töötas viis aastat matemaatikaprofessorina Mangalore'i, Coimbatore'i ja Madrase Ülikoolis hoolimata sellest, et töötamise tegi keeruliseks kogelemise kõnehäire.
 
Esialgu ei kavatsenud Ranganathan raamatukoguhoidjana töötada, aga kui 1923. aastal otsis Madrase Ülikool raamatukokku töötajat, kes korrastaks halvasti organiseeritud kogu, otsustas ta kandideerida ja ta valiti 900 kandidaadi hulgast välja. Tema teadmised raamatukogunduse valdkonnas piirdusid artiklitega Encyclopædia Britannicast, seetõttu läks ta Londonisse raamatukogundust õppima. Seal tekkis tal huvi liigitusega seotud probleemide vastu ja 1933. aastal töötas ta välja koolonliigituse kavandi.

Kui Ranganathan Indiasse tagasi pöördus, oli ta veendunud, et India rahvale on ühtne raamatukogusüsteem väga oluline. Järgmised kakskümmend aastat töötas ta Madrase Ülikooli raamatukogu direktorina. Selle aja jooksul asutas ta Madrase Raamatukogude Ühingu ning osales rahvaraamatukogude ning India Rahvusraamatukogu rajamisel.

1932. aastal sõnastas ta viis raamatukogunduse seadust:
* Raamatud on mõeldud kasutamiseks
* Igale raamatule tema lugeja
* Igale lugejale tema raamat
* Säästa lugeja aega
* Raamatukogu on arenev organism

Pärast 20 aastat töötamist lahkus Ranganathan Madrase Ülikoolist juhtkonnaga tekkinud erimeelsuste tõttu ning asus professorina tööle Vārānasis Banarasi Hindu Ülikooli raamatukogus.
1955–1957 elas Ranganathan Zürichis, sest tema poeg abiellus Euroopast pärit naisega. Taoline ebatraditsiooniline suhe talle aga ei sobinud ja ta pöördus tagasi Indiasse, kuid suutis luua ja säilitada rohkesti kontakte Euroopa raamatukogunduse valdkonnas töötavate inimestega.

1957. aastal anti talle Padma Shri, mis on India neljanda järgu orden tsiviilisikutele.
1962. aastal asutas Ranganathan Bengalurus Dokumentatsiooni Teadus- ja Koolituskeskuse. 1965. aastal nimetas India valitsus ta panuse eest raamatukogundusse riiklikuks teadusprofessoriks.

Ranganathan suri 27. septembril 1972 raskekujulise bronhiidi tagajärjel.

## Viited

## Välislingid
* Kirjandus S. R. Ranganthani kohta Berliini Riikliku Raamatukogu kataloogis
Rasina remmelgas

**Rasina remmelgas** on Põlva maakonnas Põlva vallas Rasina külas endise kiriku kõrval kasvav hõberemmelgas. 

Rasina remmelgas koosneb mitmest jämedast kokkukasvanud tüvest, mis 1 meetri kõrgusel harunevad neljaks. Hendrik Relve mõõtis 2001. aastal tema kõrguseks 20 meetrit ja tüveümbermõõduks kõige peenema koha pealt, 30 sentimeetri kõrguselt, 1092 sentimeetrit. 

Remmelgate seas, keda saab mõõta rinnakõrgusest madalamalt, võib tema olla nii Eesti kui ka koguni Euroopa jämedaim paju ja ka Põlvamaa jämedaim puu. 

27. oktoobril 2019 murdus suure tormiga Rasina remmelgal ära üks pool tüvest ning kadusid ka harud. 

## Viited
Reigi õpetaja (film)

**"Reigi õpetaja"** on Eesti 1977. aasta mängufilm. Filmi režissöör on Jüri Müür. Film on tehtud Aino Kallase samanimelise jutustuse ainetel.

Peategelast Paulus Andreas Lempeliust mängis Mikk Mikiver. 

## Välislingid
*
Leili Padevest

**Leili Padevest** (2. august 1945 – 3. märts 2015) oli eesti teleajakirjanik.

Ta lõpetas 1970 Tartu Riikliku Ülikooli ajakirjanikuna ja töötas toimetajana Eesti Televisioonis. 

Kui 1993. aastal asutati Kanal 2, läks Leili Padevest sinna toimetajaks ja töötas seal kuni surmani.

## Välislingid
* https://reporter.elu24.ee/3551449/kanal2-leinab-head-kolleegi
Guido-Roland Raudver

**Guido-Roland Raudver** (2. juuni 1927 – 1. märts 2015) oli eesti ajakirjanik ja koduloo-uurija.

Ta on töötanud ajalehtede Töörahva Lipp, Töörahva Elu ja Edasi toimetustes (vaheaegadega aastatel 1953–1983).  

Lühikest aega oli ta ajalehe Läänlane peatoimetaja (1993). 

## Viited

* http://www2.kirmus.ee/biblioserver/isik/index.php?id=2961
* http://www.antikvariaat.eu/tr%C3%BCkis/haapsalu-labi-aegade-ja-inimeste/7008
* http://online.le.ee/2014/07/22/laane-elu-25-laanlase-tous-ja-langus/
Reigi õpetaja (ooper)

"**Reigi õpetaja**" on Eduard Tubina 1971. aastal valminud ooper. Ooperi libreto kirjutas Jaan Kross, kes võttis aluseks Aino Kallase jutustuse "Reigi õpetaja".

Ooper lavastati 1979. aastal Vanemuise teatris, 1988. aastal Estonia teatris ja 2014. aastal taas Vanemuises.

Ooper on kahes vaatuses ja kuues pildis. Helilooja teine, väga tugeva faabulaga ooper. Komponeeritud 1970.–1971. aastal Estonia teatri tellimusel. Kuid Eesti NSV ideoloogiline juhtkond keeldus mitmel korral andmast luba teose lavaletoomiseks Estonias. Kaarel Ird hankis Vanemuisele loa otse Moskvast, kuid teater sai ooperit esitada vaid neli korda, kui tuli korraldus see repertuaarist maha võtta.

Esmaettekanne toimus 10. juunil 1979 Tartu teatris Vane­muine. Peaosades olid Henn Pai (Paulus Lempelius), Anu Lomp (Catharina), Väino Karo (Kempe). Estonia esitas ooperi suure eduga 1988. aastal. Vanemuine tõi ooperi lavale taas 2014. aastal.

## Tegelased
*Reigi kirikuõpetaja Paulus Lempelius (bariton)
*tema naine Catharina Wycken (metsosopran)
*diakon Jonas Kempe (tenor)
*Viiu (sopran)
*Kristi (metsosopran)
*Sauna-Ann (sopran)
*Henn (tenor)

## Sisukokkuvõte
Tegevus toimub aastatel 1644–1649 Hiiumaal Reigis ja Tallinnas. Reigi abiõpetajaks (*diaconus*) saabub Jonas Kempe, kelle õpetaja Paulus Lempelius lahkelt vastu võtab. Kempet köidab Lempeliuse naise Catharina ilu. Ka Catharinale meeldib noor abiõpetaja, mis peagi jõuab ka tema mehe teadvusse. Peagi ei ole Catharina ja Jonase vahekord kellelegi saladus. 

Teenijad räägivad Catharina kiusamiseks talle igasuguseid jutte abielurikkujate karistamisest. Catharina on nendest juttudest häiritud. Lempelius ja Kempe tulevad tagasi pikalt teekonnalt, kuid nad ei ole omavahel Catharinast rääkinud. Lõpuks hakkab Lempelius nõudma Kem­pelt ülestunnistust. Nende sõnavahetus läheb ägedaks. Lempeliuse löögist langeb Kempe meelemärkusetult põrandale. Appi rutanud Catharina paljastab mehe ees oma kire.

Catherina ja Kempe otsustavad põgeneda. Mõne aja pärast nad taba­takse Soome saarestikust ja viiakse Tallinna lossikohtu ette. Seal tunnistavad nad end salasuhtes süüdi ja kinnitavad, et põgenesid armastuse sunnil. Lempelius on valmis andestama Catha­ri­nale, kuid mitte Kempele. Mõlemad mõistetakse abielurikkumise eest surma ja viiakse Raekoja platsile hukkamisele. Lempelius kutsub oma naist tagasi, kuid see keeldub. Timukas viib otsuse täide.

## Muusikanumbreid
* Kempe ja Lempeliuse duett „Oh, ma toon oma viit”
* Catharina ja Kempe duett „Catharina, kas sa mäletad ülemlaulu” 
* Lempeliuse aaria "Tulevad Pikast Hermannist alla"
* Kõrtsistseen kooriga „Mina, Hiiumaa pastor Lempelius”

## Salvestised
Nordiska Musikförlaget/Gehrmans Musikförlag andis 2014. aastal välja CD-plaadi Vanemuise 2014. aasta etenduse helisalvestisega. Peaosades on Jassi Zahharov (Paavali Lempelius), Karmen Puis (Catharina Wycken), Mati Turi (Jonas Kempe), Pirjo Püvi (Viiu). Dirigent Paul Mägi.
Galiitsia vürstiriik

**Galiitsia vürstiriik** oli 12. sajandi keskel Kiievi-Vene riigist eraldunud vürstiriik, mida valitsesid Rjurikovitšite dünastia Romanovitšite liini esindajad.  

Galiitsia vürstiriiki valitsesid Rjurikovitšite dünastia Romanovitšite liini (Jaroslav Targa poja Vladimir Jaroslavitši poja Rostislavi poja Volodar Rostislavitši järglased) esindajad: Volodymyrko Volodarovitš (1141–1153), Jaroslav Osmomõsl (1153–1187) ja Volodymir Jaroslavitš (1189–1199).

Sisemiste vastuolude järel nõrgenenud ja lagunevast Vana-Vene riigist iseseisvunud riigi moodustas 12. sajandi keskel Volodymyrko Volodarovitš, kes päris varem väiksed Zvenigorodi vürstiriigi (1124), Przemyśli vürstiriigi (1129), Terebovlia vürstiriigi (1129), Galiitsiamaa (1141) ning asutas uue pealinnana 1444. aastal Halõtši linna, ühendatud vürstiriigi keskusena. 

Volodymyrko Volodarovitši poeg, Jaroslav Osmomõsl laiendas veelgi valdus (1153–1187) ning lisas valduste hulka ka veel alad Karpaatia mägede ja Dnisteri jõe vahelistel aladel, kuni Doonau alamjooksuni. 

Viimase Romanovitšite liinist valitseja Volodymir Jaroslavitši (1189–1199) surma järel 1199. aastal, kutsusid bojaarid riiki valitsema naabervürstiriigi,Rjurikovitšite dünastia Mstislavitšite liini esindaja Volõõnia vürstiriigi vürsti Roman Mstislavitši, kes ühendas Galiitsia ja Volõõnia ning moodustas ühise Galiitsia-Volõõnia vürstiriigi, mida valitses Novgorodi, Volõõnia, Galiitsia vürsti ja Kiievi suurvürstina.
## Galiitsia vürstid
*1141–1153,  Volodymyrko Volodarovitš (*ukrainapäraselt*)
*1153–1187, Jaroslav Osmomõsl
*1189–1199, Volodymir Jaroslavitš
*Galiitsia-Volõõnia vürst 1199–1205 Roman Mstislavitš
## Vaata ka
*Galiitsia
* Volõõnia
*Galiitsia-Volõõnia vürstiriik
* Galiitsia arhitektuurikoolkond
Jacques Fontanille

**Jacques Fontanille** (sündinud 1948) on prantsuse semiootik.

Ta on üks peamisi Algirdas Greimase töö jätkajaid.
Aastast 2024 on ta Rahvusvahelise Semiootika Assotsiatsiooni president.

## Teosed
*Greimas, Algirdas J.;, Fontanille, Jacques 1993. *Semiotics of Passions: From States of Affairs to States of Feeling*. University of Minnesota Press.
Kolloidhõbe

**Kolloidhõbe** on kolloid hõbedaosakestest. Antibakteriaalse toime tõttu kasutati seda kuni 1940. aastateni desinfektsioonivahendina, enne kui see asendati antibiootikumidega, mida peeti kolloidhõbedast turvalisemaks ja efektiivsemaks.

1990. aastatel hakati seda müüma alternatiivmeditsiinis mineraalse lisandina, mida peetakse sobivaks selliste haiguste nagu vähk, diabeet, AIDS, herpes, tuberkuloos jms profülaktikaks või ravimiseks. Ühtegi neist väidetest pole teaduslikult tõestatud. Kui kolloidhõbedat kasutatakse kaua aega, siis võib sellest tekkida argüüria. Samas on selle antibakteriaalne toime tõestatud.

Eestis tohib kolloidhõbedat kasutada mõningates kosmeetikatoodetes (kui tootjal või importijal on koostatud piisava teabega ohutusaruanne), biotsiidides, näiteks mööbli, ujumisbasseinide, kliimaseadmete jmt desinfitseerimiseks (terviseameti registreerimistunnistuse olemasolul) ning jahutus- ja töötlemissüsteemides kasutatava vee või muude vedelike säilitamiseks. Kolloidhõbedat ei ole lubatud kasutada toidulisandites ega nahadesinfitseerimisvahendites. Kolloidhõbedat sisaldavaid tooteid ei tohi müüa ravimitena ega reklaamida neid kui haigusi, talitlushäireid või väärarenguid leevendavaid.

=Viited=

## Välislingid
* MMSi kõrval on teisigi ohtlikke imeravimeid (Postimees 29. september 2015)
* Kolloidhõbeda saladus (Hingepeegel August 2014). Kokkuvõte artiklist Making and Using Genuine Colloidal Silver (The Health Wyze Report 15. august 2015))
* Kolloidhõbe – tõhusam kui antibiootikumid (Telegram, august 2013)
Crystal City

**Crystal City** on mitme asula nimi USA-s:

***[[Crystal City (Missouri)|Crystal City]]**, linn Missouri osariigis
***[[Crystal City (Texas)|Crystal City]]**, linn Texases
***[[Crystal City (Virginia)|Crystal City]]**, Arlingtoni linnaosa
***Crystal City**, Crystali endine nimi
Sümfoonia (Ester Mägi)

**"Sümfoonia"** on Ester Mäe 1968. aastal valminud sümfoonia; ühtlasi helilooja ainus sümfoonia. Sümfoonia esiettekanne oli 23. aprillil 1969 Eesti Raadio Sümfooniaorkestri esituses Roman Matsovi dirigeerimisel.

Sümfoonia osad:
# Allegro assai
# Andante
# Presto.

## Viited
Lac la Ronge

**Lac la Ronge** on liustikujärv Kanadas Saskatchewani provintsis. Järv on provintsis suuruselt viies. Arvatakse, et järv on nime saanud nime kobraste näritud pajude järgi (*ronger* on prantsuse keeles 'närima').

Järv asub Prince Alberti linnast 250 kilomeetrit põhja pool. La Ronge'i, Air Ronge'i ja Lac La Ronge First Nationi asulad on järve läänekaldal. Järv ja selle ümbrus on populaarne puhkepaik. Järvel käiakse kalastamas, paadi ja kanuuga sõitmas ning järve kallastel on ka matkarajad.

1966. aastal ehitati järvest välja voolavale Churchilli jõele Lac la Ronge'i tamm (kaldapealne betoontamm), et reguleerida järve veetaset. Tamm on 3,1 meetrit kõrge ja sellel on neli väravat. 2007. aastal paigaldati tammile ka kalatrepp.

## Lac La Ronge'i provintsi park
Lac La Ronge'i provintsi park algab La Ronge'i linnast ja ulatub järve idakaldale, seega piirab järve kolmest küljest. Pargis on 4 karavaniparklat. 26 km La Ronge linnast põhja pool asub jahimajake. Nistowiaki juga, mis asub Churchilli jões on üks kõrgemaid Saskatchewani piirkonnas. Seda saab vaadelda pargi põhjaosas kanuuga matkates.

Saskatchewani 2. kiirtee möödub järve lääneosast ning lõpeb La Ronge'i linnas, kus see muutub Saskatchewani 102. kiirteeks . Stanley Missioni asulasse viib Saskatchewani 915. kiirtee, mis möödub pargi põhjaosast. Põhiline asustus on Churchilli jõe kallastel, kus asub ka Saskatchewani regiooni vanim hoone Püha Kolmainu anglikaani kirik.

## Kalade populatsioon
Järves elab koha, kollane ahven, *Catostomus catostomus*, *Sander canadensis*, *Catostomus commersonii*, luts, haug, järveforell, siig, *Coregonus artedi*.

Erinevalt teistest Saskatchewani piirkonna järvedest on Lac la Ronge'il kala püüdmiseks vaja lisaks tavalisele kalapüügiloale ka eriluba. Eriluba on tasuta ja seda saab taotleda keskkonnaministeeriumist La Ronge'i linnas.

## Allikad

## Välislingid
*Lac la Ronge - Encyclopedia of Saskatchewan
*Lac La Ronge Provincial Park
Eesti animafilmikunst

**Eesti animafilmikunst** käsitleb Eesti animafilmi ehk multifilmi läbi aja. 

Eesti animafilmikunst sai alguse 1930. aastatel, kui tehti esimesed eksperimentaalsed animafilmid. Sellest ajast on säilinud vaid üks lühianimafilm: "Kutsu-Juku seiklusi". 

Alates ülemaailmsest majanduskriisist kuni 1958. aastani Eesti animafilmikunstis arengut ei toimunud. Animafilmikunsti taassünd oli 1958, kui Elbert Tuganov asutas filmistuudio Tallinnfilm juurde nukufilmi osakonna. 1958 valmis nukufilmi osakonnas esimene animafilm: "Peetrikese unenägu".

Kolmas nukufilm, "Metsamuinasjutt" (1960) tõi filmifestivalil Bukarestis 1960. aastal esimese rahvusvahelise auhinna eesti filmikunstile. "Ott kosmoses" (1961) sai aastal 1963 rahvusvahelisel astronautika- ja kosmosefilmide festivalil Deauville’is eriauhinna. Viienda nukufilmiga "Mina ja Murri" 1961. aastaks töötas filmistuudios juba kakskümmend inimest. Siit algas regulaarne nukufilmitootmine. Aastatel 1958–1963 oli esimese üheksa nukufilmi režissöör Elbert Tuganov, seejärel debüteeris tema senine operaator Heino Pars filmiga "Väike motoroller" (1963).
Järgnesid filmid "Just nii" (1963), "Park" (1966), "Jonn" (1966), "Hammasratas" (1968) ja "Jalakäijad" (1971, mis keskendusid natuke tõsisematele teemadele, nagu nõukogude bürokraatia satiir. Järgnesid filmid "Hiirejaht" (1965), "Ahvipoeg Fips" (1968), "Aatomik" (1970) ning "Aatomik ja Jõmmid" (1970), mis säilitasid satiirilist meeleolu, siis paroodiafilmid "Eesel, heeringas ja nõialuud" (1969) ja "Verine John" (1974). Aimefilm "Žanri sünd" (1967) on kokkuvõte animafilmi tekkimisest ja kujunemisest 19.–20. sajandi vahetusel. Jätkates eksperimenteerimist, tegi Tuganov piksillatsioonfilmimise abil laulupeost reportaaži "Inspiratsioon" (1975) ja filmi "Suveniir" (1977), mis on arvatavasti maailma esimene stereoskoopnukufilm (3D-film).

Tuganovi järel arenes animatsioon rahvuslikku kultuurirada pidi, uude kunstiliiki hakati kohe kutsuma Eesti heliloojaid, kunstnikke, kirjanikke. 1972. aastal rajas esimese nukufilmi kunstnik Rein Raamat regulaarse joonisfilmitootmise.
Ashcroft

**Ashcroft** on endine kaevanduslinn USA-s Colorado osariigis Pitkini maakonnas. Asub Aspenist 16 km lõunas.
Põlula Kool

**Põlula kool** oli Lääne-Virumaal Vinni vallas Põlula külas tegutsenud põhikool. 

1. septembrist 2006 ühendati Põlula Põhikool ja Ulvi lasteaed ning kool nimetati ümber **Põlula Kooliks**. Koolis ja lasteaias on kokku 30 töötajat, neist 19 on pedagoogid. Õpilasi on koolis 67, lapsi on lasteaias 27.

Alates 2003. aastast oli  kooli direktor Priit Freienthal. Kool suleti 2020. aastal.

## Viited

## Välislingid
*Kooli koduleht
*Vinni volikogu puterdis sulges Põlula kooli. Vinni vallavolikogul kulus neljapäevasel istungil kaks hääletusvooru, et lõplikult sulgeda Põlula kooli uksed. Põlula kooli sulgemine oli kavas kolme valla ühinemislepingu muutmise raames., virumaateataja.postimees.ee, 1. veebruar 2020
Hüpikgasell

**Hüpikgasell** (*Antidorcas marsupialis*) on imetaja veislaste sugukonnast ja gaselllaste alamsugukonnast.
Vaporetto

**Vaporetto** on Itaalias Veneetsias kasutatav veebuss. 19 vaporettoliini ühendavad nii Veneetsias kui ka teistel Veneta laguunis asuvatel saartel (nt Murano, Burano, Torcello ja Lido) asuvaid kohti.

## Nimetus
Nimetuse "vaporetto" võib tõlkida 'väikeseks aurulaevaks' ja see viitab varem sarnasel eesmärgil kasutatud auru jõul liikunud laevadele. Veneetslased kutsusid vaporettot varem nimetusega "batèo".

## Üldist
Veebussiliine opereerib Veneetsia ühistranspordisüsteemi haldav ettevõte Azienda del Consorzio Trasporti Veneziano (Actv). Veesõidukisüsteem on Veneetsias hädavajalik, kuna sealsed sügavad kanalid takistavad maa-aluste raudteede ehitamist ning maapinnal sõitvate ühissõidukite jaoks pole ruumi. Seega on kanalid ühistranspordi jaoks ainus võimalik koht.
 
## Liinid ja piletid
Kuigi vaporettod sõidavad 24 tundi ööpäevas, varieerub nende sagedus liiniti ning teatud liinid on töös vaid suvehooajal aprillist oktoobrini. Liin nr 1 teenindab näiteks Suurt Kanalit.

Actv müüb lisaks ühekordsetele piletitele ja 7-päevastele passidele sõidupasse ka muudeks perioodideks, näiteks 12, 24, 36, 48 ja 72 tunniks.

## Vaporettod mujal
Ka Genovas ja selle lähiümbruses kutsutakse graafiku järgi sõitvat või turiste vedavat veebussi mõnikord vaporettoks.

## Viited

## Välislingid

*Vaporettosid opereeriva ettevõtte koduleht
*Vaporetto piletimüügipunktid
*Vaporettode tutvustus ja nende kasutamise juhend turistidele
*Liinide kirjeldus
Aed-mustköömen

**Aed-mustköömen** (*Nigella sativa*) on tulikaliste sugukonda mustköömne perekonda kuuluv rohttaim. 

## Botaanilised tunnused

See üheaastane taim kasvab 20–40 cm kõrguseks. Aed-mustköömne vars on püstine. Lehed on niitjate hõlmadega. Õied on viie kroonlehega ja valget, violetset või sinist värvi. 

Aed-mustköömne vili on paljuseemneline kupar.

## Levila

Looduslikult kasvab taim Lõuna-Euroopas, Põhja-Aafrikas ja Lääne-Aasias. 

Taimi kasvatatakse seemnete saamiseks ka Egiptuses, Indias, Pakistanis, Iraanis, Iraagis ja Türgis. 

## Saadused

Aed-mustköömne peamiseks saaduseks on vili (seemned) aed-mustköömne seemned – neist valmistatakse rasvõli, eeterlikku õli ning neid kasutatakse maitsetaime ja droogina. 

Seemnete (*Nigella semen*) külmpressimisel saadakse aed-mustköömne rasvõli, veeauruga destilleerimisel või kemikaalidega ekstraheerimisel saadakse aed-mustköömne eeterlik õli.

## Ajalugu

Taim on kasutusele võetud Mesopotaamias või Vana-Egiptuses, Lähis-Idas kasutatud ravimtaimena juba 3000 aastat. 

Hippokrates Kosilt olevat väitnud, et taim aitab kehalise ja vaimse kurnatuse korral.

Taim leiab kasutust sellistes ravipraktikates nagu Unani meditsiin, ajurveeda ja Siddha meditsiin ja Islami meditsiin ('Al-Tibb al-nabawī').

## Vaata ka
* Tümokinoon

## Viited

## Kirjandus
* Caroli Linnaei ... Species plantarum :exhibentes plantas rite cognitas, ad genera relatas, cum differentiis specificis, nominibus trivialibus, synonymis selectis, locis natalibus, secundum systema sexuale digestas...,Nigella, *biodiversitylibrary.org.*
* S. Piippo, U. Salo, "Meelte ja tunnete taimed". Tallinn, Varrak, lk 326–329, 2007
* Ain Raal, "Maailma ravimtaimede entsüklopeedia", lk 608, Tallinn: Eesti Entsüklopeediakirjastus, 2010
* Sissekanne Elu entsüklopeedias

; Teadusuuringutes
* PubMed Central: Nigella sativa
* Basem Shomar, Major and trace elements in Nigella sativa provide a potential mechanism for its healing effects, Journal of Medicinal Plants, 6(34), väljaanne, lk 4836-4843, 5. september, 2012
* Mobina Alemi, Farzaneh Sabouni, Forough Sanjarian, Kamahldin Haghbeen, ja Saeed Ansari,Anti-inflammatory Effect of Seeds and Callus of Nigella sativa L. Extracts on Mix Glial Cells with Regard to Their Thymoquinone Content, AAPS PharmSciTech. märts 2013; 14(1): 160–167., doi: 10.1208/s12249-012-9899-8, PMCID: PMC3581679

; Biokeemiline koostis
*Melaniin: Galus R, Zandecki Ł, Sajjad E, Jóźwiak J, Włodarski K., Factors affecting melanogenesis and methods used for identification of pigmentation disorders, Pol Merkur Lekarski. august 2008;25(146):188-91

## Välislingid
*
Castello Baradello

**Castello Baradello** on Itaalia põhjaosas oleva Como linna lähistel asuval 430 meetri kõrgusel mäel paiknev kaitserajatis.

## Ajalugu
Loss on ehitatud kohta, kus asus antiikne asula *Comum Oppidum* ehk Como; see paik oli asustatud vähemalt juba 1. aastatuhandel eKr. Tegemist oli ka ühe viimase Bütsantsi tugipunktiga piirkonnas - Como alistus langobardidele 588. aastal. Loss taastati Lombardia Liiga sõdade ajal keiser Friedrich I Barbarossa abiga (kes elas seal 1158. aastal). 1178. aastal kinkis Friedrich I lossi Como kodanikele.

1278. aastal suri kindlustuses Milano valitseja Napoleone della Torre, kes oli sinna pärast Desio lahingut Milano peapiiskop Ottone Visconti poolt vangistatud.

Pärast Como vallutamist 1335. aastal taastas Milano valitseja Azzone Visconti kindlustuse, laiendas seda ning ehitas veel teisegi lossi (*Castello della Torre Rotonda* – 'ümara torni loss', mis on praeguseks hävinenud) ja tsitadelli.

1527. aastal lammutasid hispaanlased lossi Saksa-Rooma riigi valitseja Karl V käsul, et vältida selle langemist Milano hertsogiriiki tunginud Prantsusmaa vägede kätte. Alles jäeti vaid torn.

Varemetes loss kuulus vahepeal munkadele ja seejärel eraisikutele. 1971. aastal loss restaureeriti.

## Kirjeldus
Lossi kõige paremini säilinud element on nelinurkne torn, mille mõõtmed selle alumises otsas on 8,2 x 8,35 meetrit ja mis on 27,5 meetrit (teistel andmetel 35 meetrit) kõrge. Kunagi olid tornil ka gvelfide tüüpi (ehk tavapärased nelinurksed) sakmed.

Torni müürid pärinevad küll Bütsantsi ajast (6.–7. sajand), kuid hiljem on neid kõrgemaks ehitatud; müüridele lisati mainitud sakmed ja rajati ka täiendavad välised müürid.

6. sajandist pärinevad ka Püha Nikolause kabel ja väiksem nelinurkne torn (4,4 x 4,15 meetrit), mida kasutati kastellaani elukohana.

## Viited

## Kirjandus
* Belloni, L. M.. "Il Castello Baradello". 1980.
Enimex

OÜ **Enimex** oli 26. septembril 1994 asutatud Eesti lennufirma, mis lõpetas tegevuse 2007. aastal. 

## Lennukid

Ettevõte on kasutanud järgmisi lennukeid:

*Antonov An-28 
*Antonov An-72
*BAe ATP
*Ilyushin Il-76
*Antonov An-74

## Õnnetused

Enimexil juhtus tegevusaja jooksul kolm rasket ja kolm kergem õnnetust, rasketes hukkus kokku 6 inimest.

* 23. september 1998 – kaotas Niitvälja golfiväljakult lende sooritanud Enimexile kuulunud ja eralendu teinud kerglennuk X-32 ES-UHA ringilennul kiiruse ning põrkas vastu maad. Piloot sai kergeid ja lennuk tõsiseid vigastusi. Õnnetuse põhjustasid piloodi vähene ettevalmistus ja lennundusnõuete jäme rikkumine.

* 29. november 1999 – tegi Enimexi lennuk An-28 ES-NOF kaubaveolennul Rootsist Poolasse hädamaandumise Goleniowis heinapõllul 30 kilomeetrit sihtlennuväljast eemal, kuna lennukil lõppes kütus. Kolm pardal olnud inimest ja kaup ei saanud viga. Lennuki ninaosa sai kraavivajumisel nii tõsiseid vigastusi, et lennuki lennukõlblikkuse taastamine ei olnud otstarbekas. Lennuki kütus lõppes ootamatult, kuna lend oli halvasti ette valmistatud.

* 21. juuni 2000 – kaotas Enimexile kuulunud ja eraisikule renditud kahekohaline ujukitega kerglennuk X-32 Bekas ES-UHU huvilennul Pärnu jõe kohal juhitavuse, kukkus vette, purunes ja uppus. Lennuki piloot sai raskeid vigastusi ja suri 18 päeva hiljem haiglas, lennukis olnud kümneaastane poiss suri saadud ajukahjustusse. Uurimine selgitas, et õnnetuse põhjustas pööris, mille tingis piloodi valitud väike lennukiirus.

* 23. november 2001 – ELK Lennuliinide lend 1007, mida teenindas Enimexi lennuk Antonov AN-28 ES-NOV kukkus halva ilmaga maandumisel alla. Lennuki pardal oli kolm meeskonnaliiget ja 14 reisijat. Õnnetuses hukkus kaks reisijat ja Lennuamet tuvastas õnnetuse põhjusena piloodi eksimuse. Õnnetusega seotud kohtuprotsess kestis 9 aastat, aga kedagi süüdi ei mõistetud.

* 21. aprill 2002 – Antonov An-72 ES-NOP kukkus Indoneesias maandumisel alla. Õnnetuses keegi surma ei saanud, aga lennuk läks mahakandmisele.

* 10. veebruar 2003 – Enimexi Antonov AN-28 (ES-NOY) kaubalennuk kukkus kohe pärast Tallinna lennujaamast startimist metsa. Õnnetuses hukkusid mõlemad piloodid ja pardal olnud mehaanik sai vigastada. Õnnetuse põhjustas mootori rike.
Dani Pedrosa

**Daniel Pedrosa Ramal** (sündinud 29. septembril 1985 Sabadellis) on Hispaania motoringrajasõitja. Ta on KTM-i testissõitja alates 2018. aastast. Ta on kolmekordne maailmameister.

## Meeskonnad
* Repsol Honda Team (2006–2018)
* Red Bull KTM Factory Racing (2018-)
Dwayne Johnson

**Dwayne Douglas Johnson** (sündinud 2. mail 1972 Haywardis Californias) on Ameerika Ühendriikide näitleja, WW2 maadleja ja endine Ameerika jalgpalli mängija.

Johnson on tuntud ka **The Rock** nime all.

## Viited
Keila algkooli hoone

**Keila algkooli hoone** asub Keilas aadressil Pargi tänav 2. 

Keila algkooli hoone valmis 1930. aasta septembris ja see rajati Vabadussõjas langenute mälestuseks. Tänapäeval õpivad hoones Keila Kooli 1.-4. klassi õpilased.

Algkooli hoone on lihtne traditsionalistlik kolmekorruseline kivimaja. Pargi tänava poolset otsafassaadi rõhutab monumentaalne barokne portaal. Soklikorruse välissein on väljastpoolt vooderdatud klombitud paega.

Hoone ehitati aastaga ehk 1929–1930. Arhitekt oli Tõnis Mihkelson, teistel andmetel osales ka arhitekt August Tauk. Ehitas ettevõtjast arhitekt Madis Kolk 95 000 krooni eest.

Hoones oli 15 klassiruumi, saal ja muud kõrvalruumid.

1960. aastail ehitati vana kõrvale tüüpprojekti järgi uus keskkoolihoone.

## Vabadussõja mälestusmärk
Sissepääsu kõrval vasakul asub marmortahvel aastaarvuga 1930 ja paremal marmortahvel tekstiga: "Austawaks mälestuseks Wabadussõjas langenuile ehitasid selle koolimaja Keila alew ja Keila wald". 

1990. aasta septembris paigaldati välisukse kõrvale tahvli koopia. Originaal asub teise korruse suure koridori seinal. Tahvel säilis peidetuna kooli pööningul, prahi ja liiva sees.

## Viited

## Välislingid

*
Keila tervisekeskus

**Keila tervisekeskus** koosneb ujulast ja spordikompleksist ning see oli rajamise ajall üks Eesti esimesi tänapäevaseid ujulaid.

2001. aastal valminud hoones asuvad lisaks ujulale ka sportmängude saal, jõusaal, aeroobikasaal ja keeglisaal.

## Ajalugu
1980. aastate lõpul jäi Harju KEKi alustatud suure spordihoone ehitus seisma. Poolik hoone anti Keila linnale üle 1990. aastate alguses. Möödus veel 10 aastat, enne kui ehitisele, nüüd juba Keila tervisekeskuse nime all, pandi nurgakivi 25. mail 2000. Projekti autorid on arhitektid Ain Padrik ja Kristi Alamaa. Esialgu valmis ujulaosa, mis avati mais 2001. Teise järguna avati sama aasta detsembris spordihall.

Tervisekeskuses on kasutatud omal ajal parimat saadaolnud tehnoloogiat, juba algusest peale on siin olnud soojustagastusseadmed, mis maksimaalselt taaskasutavad basseinivett, reovett ja õhusoojust. Päikesepaneelid tervisekeskuse katusel olid paigaldamise ajal üks suuremaid töötavaid päikeseenergiat tootvaid paigaldisi Eestis.

Ehitis võitis Eesti Teraskonstruktsiooniühingu konkursi "Terasehitis 2001". Eestis esmakordselt korraldatud sellelaadsel konkursil tõsteti esile ehitisi, mille arhitektuurne lahendus koos ökonoomse ja kvaliteetse teostusega demonstreerib terase kui konstruktsioonimaterjali erinevaid rakendusvõimalusi. Konkursile võis esitada objekte, mis on valminud kolme viimase aasta jooksul. 

Keila linna edelaosas asuvad Keila terviserajad, kus asuvad jooksu-, suusa-, rulluisu- ja kettagolfirajad ning jalgpalliväljakud. Piirkonna haldamiseks asutas linnavalitsus 28. augustil 2007 SA Keila Terviserajad, mis anti 2013. aasta augustis üle Keila tervisekeskusele.

## Viited

## Välislingid
* Koduleht
* "Keila tervisekeskus on aasta terasehitis" ERR arhiiv, 2002
Keila malevkond

Keila malevkonna tunnuslause - **KAITSTUD JA HOITUD KOGUKOND!**

Keila malevkond on Kaitseliidu Harju maleva allüksus. Malevkonna vastutusala hõlmab praktiliselt kogu Lääne-Harjumaad, kokku nelja kohaliku omavalitsuse maa-alal. 

Malevkonna eesmärk on koondada ja koolitada kõiki oma liikmetest kaitseliitlasi ja alas elavaid riigikaitsest hoolivaid elanikke olema valmis toimetulekus kriisiolukordades ja sõjas.

Malevkond on kogukonna vastupidavuse võimendaja rasketel aegadel, pakkudes organiseeritud toetust ja julgestust elanikele, kohalikule omavalitsusele ja jõustruktuuridele.

Malevkond koosneb relvastatud võitlejate allüksustest, erinevatest toetusvõrgustikest, Naiskodukaitse jaoskondadest, Noorte Kotkaste ja Kodutütarde rühmadest.

## Malevkonna juhtkond
*Keila malevkonda pealik on kapten Aivo Traks
## Välislingid
* Keila malevkonna koduleht
Liivasäär

**Liivasäär** on 1,5 hektari suurune saar Soome lahes, halduslikult Lääne-Viru maakonnas Haljala vallas Toolse looduskaitsealal. Saar asub Toolse jõe suudmest idas. Saare rannajoone pikkus on 1,5 kilomeetrit.

Saarel kasvab rohttaimestikku.

Liivasäärest põhja jääb Pühakari.

## Välislingid
* 
*
Ameerika Välispoliitika Nõukogu

**Ameerika Välispoliitika Nõukogu** (**AFPC**) on Ameerika Ühendriikides Washingtonis alates 1982. aastast tegutsev konservatiivne mittetulunduslik Ameerika Ühendriikide välispoliitika analüüsikeskus.

## Viited

## Välislingid
*afpc.org
*Grant profile of the AFPC, Media Transparency
*Right Web Profile of the AFPC
Eesti Suursaatkond Kiievis

**Eesti Suursaatkond Kiievis** on Eesti diplomaatiline esindus Ukrainas Kiievis aadressil Puškinska tn 43B.

Eesti ja Ukraina vahel sõlmiti diplomaatilised suhted 3. jaanuaril 1992.

Saatkonda juhib Eesti suursaadik Ukrainas, alates 2023. aastast on selleks Annely Kolk.

## Vaata ka
*Ukraina Suursaatkond Eestis

## Välislingid
*Saatkonna koduleht
Sillamäe Eesti Põhikool

**Sillamäe Eesti Põhikool** on eestikeelne põhikool Sillamäel.

## Välislingid
*Kooli koduleht
*Kooli põhimäärus Elektrooniline Riigi Teataja
Sillamäe Vanalinna Kool

**Sillamäe Vanalinna Kool** on kool Sillamäel.

Kool sai Sillamäe Vanalinna Kooli nime 1998. aastal.

## Välislingid
*Kooli koduleht
Top Marine OÜ

**Top Marine OÜ** on Eesti ettevõte, mis toodab ujuvkaisid.
 
Ettevõtte juriidiline aadress on Harjumaa, Saue, Tule 21, 76505. Top Marine OÜ tootmine asub Lääne-Virumaal Rakvere külje all Näpil. Ettevõtte pakub tööd viieteistkümnele inimesele.

Top Marine OÜ põhikapital on 360 000 €. Ettevõtte käive 2013. aastal oli 2 682 582 € ja bilansimaht (käibe- ja põhivara summa, mis võrdub kohustuste ja omakapitali summaga) oli 1 106 276 €.

## Ajalugu
Top Marine OÜ on asutatud 10. veebruaril 2004. Ettevõtte esimene ujuvkai valmis aastal 1996.

## Tooted

Ettevõte toodab lihtsamatest plastujukitega ujumiskaidest keeruliste betoonist monoliitkaideni, kuhu sisse võivad olla projekteeritud nii elektri- kui veekanalid või reovee mahutid ja pumpamissüsteemid. Top Marine OÜ põhitooted on väikesadamatele suunatud sadamkaid ja monoliitkaid ning kaasnev lisavarustus: paadipoid, torupoomid, käimispoomid, vendrid, pollarid, valgustuspostid, pump out süsteemid jm.

Ettevõte on ujuvkaide baasil ehitanud sadamaid Eestis sellistes kohtades nagu Vanasadama Jahisadam, Heltermaa sadam, Kuressaare sadam, Kalevi Jahtklubi, Kärdla sadam ja Pärnu Jahtklubi. Suurim objekt on Riia Jahisadam, kus 2013. aastal valmis 1000 m ujuvkaisid koos ujuvate sadamahoonete, duširuumide ja laopindadega. Kaugematest kohtadest leiab nende ehitatud kaisid näiteks Jaapanist, Singapurist ja Norra põhjaosast.

## Tunnustus
2014. aastal pälvis Top Marine OÜ konkursil "Ettevõtluse auhind" tiitlid "Aasta Ettevõtte 2014 ja ,,Aasta Eksportöör 2014'. Konkurss "Ettevõtluse auhind" on kõrgeim riigipoolne tunnustus ettevõtjatele ja ettevõtlikkusele ning samas pikima ajalooga ettevõtluskonkurss Eestis. Aasta ettevõte valiti Ettevõtluse Arendamise Sihtasutuse (EAS) konkursi "Ettevõtluse auhind" ning Eesti Kaubandus-Tööstuskoja ja Eesti Tööandjate Keskliidu Konkurentsivõime Edetabeli parimate seast.

## Välislingid
#Aasta ettevõtte on Top Marine OÜ. (2014). [4. märts 2015] http://www.eas.ee/et/eas/pressikeskus/uudised/uudis/215-easist/5626-aasta-ettevote-2014-on-top-marine-oue
#Inforegister. [4. märts 2015] https://www.inforegister.ee/11001787-TOP-MARINE-OU
#Top Marine. [4. märts 2015] https://www.topmarine.ee/
#Top Marine. [12. jaanuar 2021] https://www.topmarine.se/
#Top Marine. [12. jaanuar 2021] https://www.topmarine.pl/
#Top Marine. [12. jaanuar 2021] https://www.tmmarinas.de/
#Top Marine. [12. jaanuar 2021] https://www.tmmarinas.com/
#Top Marine. [12. jaanuar 2021] https://www.tmlaiturit.fi/
Vinni mõis

**Vinni mõis** (saksa keeles *Finn*) oli mõis rüütlimõis Viru-Jaagupi kihelkonnas Virumaal. Tänapäeval jäävad Vinni mõisa maad Vinni valla territooriumile Lääne-Viru maakonnas, peahoone on Vinni alevikus.

## Ajalugu
1488. aastal jagasid vennad Brackelid - Otto ja Barthold von Brackel pärusmõisad Vinni ja Mõdriku mõisad. 1553. aastal vahetas Johan Brakel, Otto Tuwega Vinni mõisa Kohtla mõisa vastu. 

Vinni mõisa on esmamainitud 1531. aastal. 1553. aastal vahetas Otto Tuwe Vinni mõisa Johan Brackeliga  Kohtla mõisa vastu. Enne Põhjasõda kuulus Budbergidele. 1766. aastal sai Vinni mõisa omanikuks kindralmajor Johann Dietrich Edler von Rennenkampff (1719–1783). 

1775. aastal andisid abikaasad oma varad Johann Diedrichsteini Vinni asutisele (aadlipreilide pansionaat), tingimusel, et kool alustab tegevust pärast mõlema asutaja surma. Pärast Rennenkampffide surma avati 1775. aastast Vinnis asutus, mis pakkus elamisvõimalust vaesunud aadlidaamidele, ajapikku see muutus kooliks, mis pakkus kooliharidust neile aadlipreilidele, kelle perekonna rahalised võimalused või nende staatus orvuna ei võimaldaks seisusekohast haridust ja kasvatust saada.

1786. aastal hakkas mõisaproua eestvedamisel Vinni mõisas tegutsema kool kohalikele 8-10-aastastele lastele, see tähistab koolihariduse algust Vinnis.

## Viited

## Välislingid
*
*Vinni mõis (Viru-Jaagupi khk), Kinnistute register Eesti Rahvusarhiivis
*Vinni mõisa lugu Mõisablogis

* Vinni mõis Mõisaportaalis
 

*